אפר ואבק

"אֵפֶר ואבק" הוא אלבום של הזמר יהודה פוליקר, שנוצר בשיתוף פעולה עם שותפו יעקב גלעד, אשר הפיק וכתב את כל השירים למעט שניים. האלבום, השלישי של פוליקר, יצא לאור בינואר 1988. צמד היוצרים, שניהם בשלהי שנות השלושים לחייהם, שילבו בו שנים-עשר שירים הנוגעים בחייהם כבני הדור השני לשואה, שגדלו בישראל בצל הטראומה שחוו הוריהם ניצולי השואה. באלבום זה העביר פוליקר את קריירת הסולו שלו מהסגנון היווני לסגנון הרוקיסטי, אך עם טקסטים כבדי ראש יותר מאשר אלו ששר בהיותו סולן בנזין. למרות זאת, "אפר ואבק" עדיין מושפע מהמוזיקה היוונית, בעיקר בשיר הנושא ובשיר "חלון לים התיכון". "אפר ואבק" היה הראשון בסדרת אלבומים בעלי אופי מלנכולי המלווים את פוליקר עד היום. על אף הנושא הכאוב והמוזיקה הניסיונית, האלבום הצליח – בתוך חודש בלבד הוא נמכר בכ-20 אלף עותקים (אלבום זהב), בנובמבר 1988 הגיע למעמד של אלבום פלטינה, ועד 1990 מכר מעל 70 אלף עותקים – ונחשב לאחד מאלבומי הרוק המצליחים והמוערכים בישראל אי-פעם ולאחד האלבומים העבריים החשובים והמשפיעים ביותר. ב-2005 הגיע האלבום למקום הראשון ברשימת 100 האלבומים הישראלים הטובים של מוסף "7 לילות" של ידיעות אחרונות. לדעת חוקר הזמר העברי עופר גביש, זהו "התקליט המשמעותי ביותר בשירת בני הדור השני". שירים מן האלבום מושמעים תדיר באירועי זיכרון השואה, כמו גם בימי אבל אחרים, וכן מחוץ להקשרים אלה. השירים הראשונים שהוקלטו עבור האלבום, "התחנה הקטנה טרבלינקה" ו"פרחים ברוח", נוצרו במקור עבור התוכנית "אחרי המלחמה" שערכה דלית עופר ליום השואה בגלי צה"ל שפוליקר וגלעד השתתפו בה. התוכנית הוקדשה לדור השני לשואה. בעקבות האלבום השתתפו גלעד ואמו יחד עם משפחת פוליקר בסרטה התיעודי של אורנה בן דור "בגלל המלחמה ההיא", שעסק בדור השני לשואה ובו מתואר הליך הפקת האלבום. באלבום "אפר ואבק" אחראי פוליקר לביצועי הסולו לנגינת הבוזוקי, הגיטרה החשמלית, הבאס, האקורדיון, כלי ההקשה, הקלידים, הגיטרה האקוסטית, הבגלמה, ההלחנה, העיבוד וקולות הרקע. צילום עטיפת האלבום הוא של הצלם הצ'כי יאן סאודק. את הרעיון לשימוש בצילום הגה הצלם מיכה קירשנר, שהיה אז בעלה של דלית עופר. (כל הלחנים מאת יהודה פוליקר, כל המילים מאת יעקב גלעד, מלבד "פרחים ברוח" מאת הסופרת הלינה בירנבאום ו"התחנה הקטנה טרבלינקה" מאת המשורר ולדיסלב שלנגל בתרגום לעברית של הלינה בירנבאום) אפר ואבק — 4:33 - שיר הנושא של האלבום אותו כתב יעקב גלעד על מסעה של אמו, הלינה בירנבאום, בחזרה לפולין. חלון לים התיכון — 5:43 שיר זה הוא מעין מכתב של ניצול שואה בארץ ליקיריו שנשארו בגולה ומספר את סיפורם של הניצולים שהקימו משפחות חדשות לאחר שמשפחתם נספתה בשואה ומסוגלים לחלום מחדש על עתיד מבטיח. כשתגדל — 4:19 השיר נכתב במקור על ילד ישראלי שחי בארץ. עם זאת, חלק מהציבור בישראל נוטה לייחס לשיר משמעויות הקשורות לכאב. שיר אחרי הגשם — 4:14 השיר נכתב לפי סיפור שסיפר ג'קו פוליקר אביו של יהודה בו הוא מספר על עצמו, ניצול שואה מיוון, החוזר לכפר בתום המלחמה ומגלה בכאב כי החיים שם מתנהלים כרגיל. פרחים ברוח — 4:27 שיר המדבר על הפרידה הקשה של ניצול שואה ממשפחתו שנספתה בשואה והתמודדותו עם מותם. התחנה הקטנה טרבלינקה — 5:28 השיר נכתב על ידי המשורר ולדיסלב שלנגל בגטו ורשה כמעין סימן אזהרה ליהודי הגטו על הצפוי להם במחנה טרבלינקה (הנסיעה לשם נמשכת "חיים שלמים עד מותך" ו"בעבור מיליון לא תקבל כרטיס חזור"). ילל — 2:33, אינסטרומנטלי רדיו רמאללה — 5:20 יעקב גלעד, שהיה חניך בתנועת הנוער בנק"י חיבר את השיר לזכרו של מדריך בתנועה, אברהם ג'ורי, חייל בגרעין הנח"ל של בנק"י, שנהרג בתקרית גבול ב-8 בדצמבר 1964 בשדות קיבוץ יד חנה על ידי חיילים ירדניים. אהבה הורגת — 5:06 מכאן ועד בכלל — 5:26 קול מארץ הרוח — 5:44 בגלל — 4:50 ביצירת האלבום השתתפו: יהודה פוליקר — לחנים וביצוע ז'אן פול זימבריס — תופים וכלי הקשה יעקב גלעד — כותב מילים, מעבד איתי זילבר — גיטרה בס ארז נץ — קולות רקע יועד נבו — קולות רקע גיא יפה — קולות רקע יהודית תמיר — קולות רקע איתי הבר — קלידים שפי ישי — קלידים אלי מגן — קונטרבס קדיש (אלבום) Oren Meyers and Eyal Zandberg, “The Sound-Track of Memory: Ashes and Dust and the Commemoration of the Holocaust in Israeli Popular Culture,” Media, Culture & Society, 24,3 (2008), pp. 389–408. האלבום אפר ואבק באתר Discogs עמוד האלבום באתר מומה אפר ואבק, באתר "פזמונט" סקירה, ביקורות וראיונות: אסף נבו, "זה לא מתאים לאושוויץ": ריאיון עם יעקב גלעד לציון 20 שנה לאלבום, מומה, 28 באפריל 2008 אור ברנע, לא אלבום שואה, באתר ynet, 5 בדצמבר 2008 תימורה לסינגר, אפר בן 20, באתר ynet, 5 בדצמבר 2008 שרון מולדאבי‏, "בגלל המלחמה ההיא": 20 שנים ל"אפר ואבק", באתר וואלה, 4 בדצמבר 2008 בחזרה לאפר ואבק: "התחנה הקטנה טרבלינקה", באתר וואלה, 4 בדצמבר 2008 בחזרה לאפר ואבק: "חלון ליום התיכון", באתר וואלה, 4 בדצמבר 2008 "אפר ואבק" - הווידאו, באתר וואלה, 4 בדצמבר 2008 עינב שיף‏, עפר לרגליו, באתר וואלה, 8 בדצמבר 2008 שרון מולדאבי‏, זהו שיר אחרי מלחמה, באתר וואלה, 8 בדצמבר 2008 יוסי חרסונסקי, יהודה פוליקר, אפר ואבק (אן.אם.סי, 1988); התרגשות מחודשת, באתר "חרסונסקי מיוסיק" (ביקורת) ביקורת על שקר, באתר השרת העיוור (עותק שמור) עמי ברנד, גם אנחנו קורבנות: 20 שנה ל"אפר ואבק", 2008 אילן לוקאץ', ‏30 שנה לאלבום המרגש "אפר ואבק", באתר ‏מאקו‏, 9 בפברואר 2018 רן רימון, 30 שנה ל"אפר ואבק": פוליקר חשוף על הבמה, באתר ynet, 2 בפברואר 2018 נדב מנוחין‏, 30 שנה ל"אפר ואבק": אין כמו יהודה פוליקר להזכיר מהן שואה ותקומה, באתר וואלה, 2 בפברואר 2018 בן שלו, שלושים שנה ל"אפר ואבק" של יהודה פוליקר: אי אפשר לשחזר אלבום מופת, באתר הארץ, 2 בפברואר 2018 אילן שאול, ‏יהודה פוליק חוזר ל"אפר ואבק" לרגל 30 שנה לאלבום ונוגע בנצח, באתר מעריב אונליין, 5 בפברואר 2018 ביקורות בנות הזמן: גיורא פרבר, מעולה - יהודה פוליקר - ״אפר ואבק״ - סי.בי.אס, חדשות, 4 בפברואר 1988 אבי מורגנשטרן, המלים של גלעד, הדמעות של פוליקר, מעריב, 3 בפברואר 1988 יוסי חרסונסקי, זכות הצעקה של פוליקר, מעריב, 12 בפברואר 1988 טל פרי, אחרי זה, הכל נראה אחרת, מעריב, 12 בפברואר 1988 דב אלפון, סיכוי אחד למיליון, כותרת ראשית, 10 בפברואר 1988 משירי האלבום: אפר ואבק, סרטון באתר יוטיוב, בערוץ המוזיקה של הטלוויזיה החינוכית הישראלית כשתגדל, סרטון באתר יוטיוב, בערוץ המוזיקה של הטלוויזיה החינוכית הישראלית התחנה הקטנה טרבלינקה, סרטון באתר יוטיוב, בערוץ הרשמי של יהודה פוליקר על השירים: דויד פרץ, ניתוח השיר אפר ואבק, באתר "תרבות•il" ציפה קמפינסקי, תקליט חדש - סערה, חדשות, 28 בינואר 1988 אדר אבישר, ועכשיו – ההופעה, מעריב, 7 באפריל 1988. רונן טל, יהודה פוליקר ויעקב גלעד קיבלו אתמול תקליט פלטינה על "אסר ואבק", שמכר למעלה מ־4O אלף עותקים, חדשות, 9 בנובמבר 1988 דודי פטימר, ‏"אפר ואבק": "זה היה מרד נגד מחיקת היהודי מהשואה לטובת הצבר החזק", באתר מעריב אונליין, 14 בינואר 2018 7 לילות, 100 האלבומים הישראלים הטובים, באתר ynet, 30 בספטמבר 2005. עופר גביש, "שיר על ספת הפסיכיאטר: על שירי השואה שנכתבו בארץ", בתוך: יואל רפל (עורך), זכרון סמוי – זכרון גלוי: תודעת השואה במדינת ישראל, תל אביב: משרד הביטחון – ההוצאה לאור, תשנ"ח 1998, עמ' 208. ראו Oren Meyers and Eyal Zandberg, “The Sound-Track of Memory: Ashes and Dust and the Commemoration of the Holocaust in Israeli Popular Culture,” Media, Culture & Society, 24,3 (2008), pp. 389–408. ראו גם מוטי נייגר, אורן מאיירס ואייל זנדברג, אתם זוכרים עם השירים: תרבות פופולרית, זיכרון קולקטיבי ושידורי הרדיו בישראל ביום הזיכרון לשואה ולגבורה, 1993-2002, 'מגמות' מו,1–2 (תשס"ט), עמ' 254–280, באתר JSTOR, בפרט עמ' 263, 265, 271–272. יעקב גלעד, על לידת העטיפה של "אפר ואבק", 5 בדצמבר 2008, nrg "זה לא מתאים לאושוויץ" עינב שיף, עיתון העיר ת"א, המיטב של עבודה עברית: ברי ופוליקר, באתר הארץ, 25 בפברואר 2008